stanford-oval/wikipedia huggingface dataset:
המפרי אפלבי
השלכות והשפעות

דמותו של סר המפרי הפכה לשם נרדף ולסטריאוטיפ המקובל לפקיד בכיר בשירות המדינה. בתקשורת הבריטית מתפרסמות לעיתים תמונות של סר המפרי לצד עובדי מדינה בכירים במטרה ליצור את ההשוואה הברורה מאליה. מדי פעם אף עושים שימוש בביטוי "אפילו סר המפרי היה מתגאה בכך..."
מודעת אבל על מותו של סר המפרי מופיעה ב"ספר המתים של פוליטיקו" ("Politico's Book of the Dead"), מאת יוצרי הסדרה, אנתוני ג'יי וג'ונתן לין. בספר זה ישנם מספר פרטים ביוגרפיים אודות סר המפרי, ובהם תאריך הלידה ותאריך הפטירה שלו, המקביל לתאריך הפטירה של השחקן, סר נייג'ל הות'ורן, שגילם אותו.
דומיניק פרסל

| --- | --- |

פרסל בכנס קומיק-קון 2016
 לידה:  17 בפברואר 1970 (בן 54) מרזיסייד, אנגליה, הממלכה המאוחדת הממלכה המאוחדת
 מדינה:  הממלכה המאוחדת, אוסטרליה 
 תקופת הפעילות:  מ-1991
 מקום לימודים:  אקדמיית אוסטרליה המערבית לאמנויות הבמה  St Dominic's College, Penrith 
 מספר צאצאים:  4 
 פרסים והוקרה:  הפרס הבינלאומי של המכון האוסטרלי לקולנוע לשחקן הטוב (2007) 
 פרופיל ב-IMDb
 
דומיניק הוקון מירטוודט פרסל (באנגלית: Dominic Haakon Myrtvedt Purcell; נולד ב-17 בפברואר 1970) הוא שחקן אוסטרלי יליד בריטניה. ידוע בשל תפקידיו בסדרות "נמלטים" בתור לינקולן בורוז ובתפקידו בסדרות "הפלאש" ו"אגדות המחר" בתור גל חום / מיק רורי.
ביוגרפיה

פרסל נולד בוואלאסי, במרזיסייד, אנגליה. המבוגר מבין חמשת אחיו. כשהיה בן שנתיים, עברה משפחתו לסידני שבאוסטרליה, שם גדל עם שני הוריו בפרברים. פרסל למד בתיכון בלקסלאנד. אביו, ששירת בצי הנורווגי, עבד בתור מתקין מערכות אוורור, ומאוחר יותר נפרד מהמשפחה. שמו האמצעי של פרסל, הוקון, ושם משפחתו השני, מירטוודט, שניהם נורווגים.
לאחר שפרש מלימודי התיכון, הועסק פרסל כגנן. אף על פי שמעולם לא חשב להיות שחקן, והודה שחשב כי "אנשים שבעסקי האמנות - שחקנים, רקדני בלט, מוזיקאים, כל דבר - הם מוזרים", החליט לנסות "את המשחק הזה" כדחף. הוא הגיש בקשה והתקבל לאקדמיה המערבית האוסטרלית לאמנות ההופעה, ולמד לצד שחקנים מוכרים, כמו יו ג'קמן.
קריירה

בשנת 1996 קיבל את תפקידו הראשון במשחק כגרינגר הוטון, תפקיד מוביל בסדרת טלוויזיה אוסטרלית (Raw FM).
לאחר שהיגר לארצות הברית הופיע פרסל לראשונה בטלוויזיה האמריקאית כשחקן הראשי ב"ג'ון דו" בשנת 2002. הוא קיבל את התפקיד פורץ-הדרך הראשון שלו כששחק את דרייק בסרט "בלייד טריניטי".
מ-2005 עד 2009 הופיע פרסל בסדרת הטלוויזיה המצליחה "נמלטים" ברשת פוקס כלינקולן בורוז. ב-2017 הסדרה חודשה והוא שב לגלם את תפקידו. בנוסף, בשנת 2004 הופיע בתפקיד אורח בפרק 7 בעונה 1 של הסדרה "האוס". ב-2007 כיכב פרסל בסרט האימה "המחסל".
בשנת 2011 שיחק בסרט "House of the Rising Sun" לצד דייב בטיסטה ודני טרחו. באותה שנה כיכב פרסל בסרט "יחידת עילית" לצד ג'ייסון סטיית'האם, בסרט המתח הפסיכולוגי "כלבי הקש" לצד קייט בוסוורת' ובסרט האימה "Escapee" לצד דני נוסי.
בשנת 2013 כיכב בסרט "תקיפה בוול סטריט", ובסרט "שוטר פצוע" לצד סטיבן דורף. שנה לאחר מכן שיחק בדרמת ההיאבקות "A Fighting Man" ובסרט "Vikingdom" כאריק הנלחם ב"תור" שהגיע מוואלאלה.
בשנת 2014 שיחק במספר פרקים של הסדרה טלוויזיה "הפלאש" בתפקיד מיק רורי/גל חום לצד וונטוורת' מילר. במהלך שנת 2016 חזר לגלם את הדמות הזו בסדרת הספין-אוף "אגדות המחר" בה הוא מככב.
בשנת 2015 שיחק במותחן "מבודדים" לצד מרי אבג'רופולוס, ובסרט הפשע הקנדי "מבוי סתום" לצד דני גלובר וסטיבן לאנג.
בשנת 2021 שיחק בסרט הפעולה הבריטי-גרמני "שמיים אדומים כדם" של נטפליקס לצד גרהם מקטביש.
חיים אישיים

בשנים 1998–2008 היה נשוי לרבקה וויליאמסון, במהלכה נולדו לבני הזוג ארבעה ילדים. בשנת 2000 זכה בהגרלת הגרין קארד, ועבר להתגורר עמם בלגונה ביץ' שבקליפורניה.
בשנת 2011, פרסל החל לצאת עם השחקנית האמריקאית אנ'לין מק'קורד בשנת 2014, בני הזוג הודיעו על פיצול ידידותי, למרות שהם הציתו מחדש את היחסים שלהם שנה לאחר מכן. מק'קורד סיפרה ל"פיפל מגזין" שהיא חזרה לחייו כידידה כשהשחקן אובחן כחולה בסרטן העור, אך היחסים הפכו במהרה שוב לרומנטיים. בינואר 2018, מק'קורד סיימה את הקשר. עם זאת, ב-25 בספטמבר 2020, פרסל אישר באינסטגרם שהם חידשו את מערכת היחסים שלהם.
בנובמבר 2022, הוא התחיל לצאת עם טיש סיירוס, אימם של מיילי ונואה סיירוס. בני הזוג הכריזו בפומבי על אירוסיהם באמצעות פוסט באינסטגרם באפריל 2023. הם נישאו באוגוסט 2023 במאליבו, קליפורניה.
ב-1 ביוני 2016, פרסל סבל מפציעות קשות על הסט של "נמלטים" במרוקו, לאחר שמוט ברזל נפל על ראשו. הוא הועבר מיד מורזאזאת לקזבלנקה, שם קיבל טיפול חירום לשברים באף ופציעות שונות אחרות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | משימה בלתי אפשרית 2 | אולריך |  |
| 2001 | תמונות מזירת הפשע (אנ') | מארק |  |
| 2002 | שיווי משקל | סימוס |  |
| 2003 | Visitors | לוק |  |
| 2004 | Three Way | לו "לואיס" ברוקבנק | גם מפיק-שותף |
| 2004 | בלייד טריניטי (אנ') | דרקולה |  |
| 2006 | The Gravedancers | האריס |  |
| 2007 | מחסל (אנ') | טים מנפריי |  |
| 2009 | Blood Creek | ויקטור אלן מרשל |  |
| 2011 | Escapee | הרמון ג'קסון |  |
| 2011 | כלבי הקש (אנ') | ג'רמי נילס |  |
| 2011 | יחידת עילית | דייוויס |  |
| 2011 | House of the Rising Sun | טוני זאלו |  |
| 2012 | Bad Karma | מאק |  |
| 2012 | Hijacked | אוטו סאות'וול |  |
| 2013 | שוטר פצוע (אנ') | רויס ווקר |  |
| 2013 | תקיפה בוול סטריט (אנ') | ג'ים בקספורד |  |
| 2013 | Vikingdom | אייריק |  |
| 2013 | Suddenly | ברון |  |
| 2013 | Breakout | טומי בקסטר |  |
| 2013 | Ice Soldiers | מאלרוקס |  |
| 2014 | In the Name of the King 3: The Last Mission | הייזן קין |  |
| 2014 | The Ganzfeld Haunting | הבלש מאלון |  |
| 2014 | השליח (אנ') | לארסון |  |
| 2014 | A Fighting Man | או'קונר |  |
| 2014 | Turkey Shoot | ריק טיילר |  |
| 2015 | Abandoned | ג'יימס נילפקה |  |
| 2015 | מבוי סתום | דייוויד הנדריקס |  |
| 2015 | Isolation | מקס | גם מפיק בפועל |
| 2021 | שמיים אדומים כדם (אנ') | ברג |  |
| 2023 | Assassin | אדריאן |  |
| 2023 | Confidential Informant | טום מוראן |  |
| TBA | Cassino in Ischia | ניק קאסינו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | קרוב רחוק | רוג'רס | 3 פרקים |
| 1997–1998 | Raw FM | גריינג'ר האטון | תפקיד ראשי; 13 פרקים |
| 1998 | מובי דיק | בולקינגטון | 2 פרקים |
| 1998 | Water Rats | אלכס | 2 פרקים |
| 1999 | תיכון הלבבות השבורים | טוד גילספי | 6 פרקים |
| 1999 | Silent Predators | נהג משאית | סרט טלוויזיה של TBS (אנ') |
| 1999 | First Daughter | טרוי נלסון | סרט טלוויזיה של TBS (אנ') |
| 2001 | אדון החיות (אנ') | קלב | 5 פרקים |
| 2001 | The Lost World | קונדיאק | פרק: "The Travelers" |
| 2001 | Invincible | קית' גריידי | סרט טלוויזיה של TBS (אנ') |
| 2002–2003 | ג'ון דו (אנ') | ג'ון דו | תפקיד ראשי; 21 פרקים |
| 2004 | האוס | אד סנואו | פרק: "Fidelity" |
| 2004–2005 | North Shore | טומי רבאטו | 5 פרקים |
| 2005–2009, 2017 | נמלטים | לינקולן בורוז | תפקיד ראשי (5 עונות); 90 פרקים |
| 2011 | קאסל | ראסל גאנז | פרק: "To Love and Die in L.A." |
| 2012 | Common Law | ג'ון קרואל | פרק: "Gun!" |
| 2014–2016 | הפלאש | גל חום / מיק רורי | 5 פרקים |
| 2016–2021 | אגדות המחר | גל חום / מיק רורי | תפקיד ראשי (עונות 6-1); 97 פרקים |
| 2017 | סופרגירל | גל חום / מיק רורי | פרק: "Crisis on Earth-X, Part 1" |
| 2017 | החץ | גל חום / מיק רורי | פרק: "Crisis on Earth-X, Part 2" |
| 2019 | באטוומן | גל חום / מיק רורי | פרק: "Crisis on Infinite Earths, Part 2" |
שון אשמור

| --- | --- |

אשמור, 2014
 לידה:  7 באוקטובר 1979 (בן 45) ריצ'מונד, קולומביה הבריטית, קנדה 
 מדינה:  קנדה קנדה
 תקופת הפעילות:  מ-1989
 מקום לימודים:  Peel District School Board 
 בן או בת זוג:  Dana Renee Ashmore (27 ביולי 2012–?) 
 מספר צאצאים:  1
 פרופיל ב-IMDb
 
שון רוברט אשמור (באנגלית: Shawn Robert Ashmore; נולד ב-7 באוקטובר 1979) הוא שחקן קנדי. הוא ידוע בעיקר בזכות תפקידו בתור אייסמן / בובי דרייק בסדרת סרטי "אקס-מן", ובשל הופעותיו בסרטי אימה וביניהם "סולסטיס" (אנ') (2008), "חורבות" (אנ') (2008), "קפואים" (אנ') (2010), "יום האם הארור" (אנ') (2010) ו"שדים מן העבר" (אנ') (2021). מאז 2018 מגלם את עורך הדין ווסלי אברס בדרמה המשטרתית של ABC, "הטירון" (2018-הווה). בטלוויזיה הוא מוכר גם מתפקידיו בתור ג'ייק ברנסון בסדרת הנעורים של ניקלודיאון "אנימורפס" (אנ') (1998–1999), בתור מייק ויטון בסדרה הפשע של פוקס, "המעקב" (2013–2015), בתור עוזר התובע המחוזי סם ספנסר בדרמה המשפטית של ABC, "תובעת על עקבים" (אנ') (2016–2017).
ביוגרפיה

אשמור נולד בעיר ריצ'מונד (אנ'), קולומביה הבריטית שבקנדה, בנם של לינדה, עקרת בית, וריק אשמור, מהנדס ייצור. הוא גדל בעיר ברמפטון, אונטריו לצד אחיו התאום ארון אשמור, גם הוא שחקן ואף שיחק לצדו במספר סרטים. הם למדו יחד בבית הספר הציבורי ארנסקליף (אנ'), ובהמשך בבית הספר התיכון ע"ש טרנר פנטון (אנ').
קריירה

הוא החל לשחק בגיל צעיר, ובגיל 10 רשם את הופעתו הטלוויזיונית הראשונה, כשהשתתף בפרק של סדרת הטלוויזיה "קאטס והכלב". ב-1991 השתתף לראשונה בסרט קולנוע, "סיפורי זוגות". ב-1994 גילם את התפקיד הראשי בסרט הטלוויזיה "Guitarman", עליו היה מועמד לפרס ג'ימיני של תעשיית הטלוויזיה הקנדית, בקטגוריית השחקן הטוב ביותר בתוכנית המיועדת לילדים. במהלך שנות ה-90 הופיע במספר סרטי טלוויזיה ובתפקידי אורח בסדרות טלוויזיה שונות. ב-1998 קיבל תפקיד ראשי ראשון, בסדרת הטלוויזיה "אנימורפס", וב-2000 גילם תפקיד ראשי נוסף, בסדרה "In a Heartbeat".
בשנת 2000 גילם את דמותו של בובי דרייק/אייסמן בסרט הקולנוע "אקס-מן", תפקיד עמו הוא מזוהה במיוחד. הוא המשיך לגלם את התפקיד גם בסרטי ההמשך "אקס-מן 2" (2003), "אקס-מן 3: המפלט האחרון" (2006) ו"אקס-מן: העתיד שהיה" (2014). על תפקידו בסרט השני זכה בשנת 2004 בפרס MTV לקולנוע בקטגוריית "השחקן פורץ הדרך".
ב-2002 השתתף בסרט הקצר "Past Perfect" שהקנה לו את פרס השחקן הטוב ביותר בפסטיבל ניו יורק לקולנוע עצמאי. ב-2004 גילם את התפקיד הראשי במיני-סדרה "אגדת ארץ-ים" המבוססת על הטרילוגיית ארץ ים של אורסולה לה גווין. בעקבות תפקיד זה זכה באותה שנה בפרס ליאו, המוענק על ידי הקרן לקולנוע של קולומביה הבריטית, בקטגוריית השחקן הטוב ביותר. ב-2005 לצד לוסי לו וסנדרה או בסרט "3 מחטים". ב-2008 גילם תפקיד ראשי נוסף, בסרט הקולנוע "חורבות" המבוסס על ספרו באותו שם מאת סקוט סמית'.
בשנת 2010 שיחק בסרט האימה "קפואים" לצד אמה בל ובסרט האימה "יום האם הארור".
בשנת-2012 לוהק לתפקיד מייק ווסטון בסדרה "The Following" בה הוא מגלם סוכן FBI צעיר, הסדרה זכתה להצלחה רבה.
בשנת 2016 גילם אשמור את דמותו של ג'ק ג'ויס במשחק quantum break. בשנת 2017 שיחק לצד דיאנה אגרון בסרט הבלשי "חלול באדמה" בתפקיד דריל.
בשנת 2018 שיחק בסרט הפעולה "חטופות", לצד ברוס ויליס.
בשנת 2019  החל לשחק בסדרת הדרמה המשטרתית של ABC "הטירון" בתפקיד ווסלי אברס, עורך דין ובן זוגה של אנג'לה לופז. באותה השנה, אשמור גילם את דמותו של קונראד במשחק הווידאו "The Dark Pictures Anthology: Man of Medan" באמצעות דיבוב ולכידת תנועה.
בשנת 2020 שיחק בעונה השנייה של סדרת הטלוויזיה "הבנים".של אמזון פריים וידאו, בתור למפלייטר, גיבור-על בעל כוחות-על מבוססי פירוקינזיס וחבר לשעבר ב"השבעה".
חיים אישיים

ב-27 ביולי 2012, אשמור התחתן עם מפיקת הסרטים דנה רנה ווסדין, אותה הכיר בזמן צילומי הסרט "קפואים" (אנ'). לבני הזוג בן אחד, יליד 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | סיפורי זוגות (אנ') | תלמיד בתחרות |  |
| 1998 | כשהמין היפה שובת (אנ') | צלם |  |
| 2000 | אקס-מן | אייסמן / בובי דרייק |  |
| 2001 | Wolf Girl | בו לידל |  |
| 2003 | אקס-מן 2 | אייסמן / בובי דרייק |  |
| 2005 | שוטר סמוי (אנ') | רוב דונובן |  |
| 2005 | 3 Needles | דניס |  |
| 2005 | השקט (אנ') | קונור |  |
| 2006 | אקס-מן 3: המפלט האחרון | אייסמן / בובי דרייק |  |
| 2008 | סולסטיס (אנ') | כריסטיאן |  |
| 2008 | חורבות (אנ') | אריק |  |
| 2010 | קפואים (אנ') | ג'ו לינץ' |  |
| 2010 | Hatchet II | דייג |  |
| 2010 | יום האם הארור (אנ') | ג'ורג' ברנום |  |
| 2011 | The Day | אדם |  |
| 2012 | Mariachi Gringo | אדוארד |  |
| 2012 | Breaking the Girls | אריק נולאן |  |
| 2012 | The Barrens | דייל |  |
| 2014 | אקס-מן: העתיד שהיה | אייסמן / בובי דרייק |  |
| 2016 | Home Invasion |   | מפיק בפועל |
| 2017 | Devil's Gate | קונרד "קולט" סלייטר |  |
| 2017 | Hollow in the Land | דריל |  |
| 2018 | חטופות | ברנדון |  |
| 2020 | Darkness Falls | ג'ף אנדרסון |  |
| 2021 | שדים מן העבר (אנ') | קווין דאדיש |  |
| 2021 | The Free Fall | ניק |  |
| TBA | It Feeds | אב |  |
| TBA | Just Breathe | צ'סטר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | The Ray Bradbury Theater | צ'רלי | פרק: "Colonel Stonesteel and the Desperate Empties" |
| 1993 | Gross Misconduct: The Life of Brian Spencer | בריאן ספנסר הצעיר | סרט טלוויזיה של CBC Television (אנ') |
| 1994 | Guitarman | וויילון טיבינס | סרט טלוויזיה |
| 1997 | Any Mother's Son | בילי | סרט טלוויזיה של Lifetime |
| 1997 | פלאש פורוורד (אנ') | גורד | פרק: "Mudpack" |
| 1997 | Promise the Moon | לביטוס בנט | סרט טלוויזיה של CBC Television (אנ') |
| 1997 | Melanie Darrow | דייוויד אבוט | סרט טלוויזיה של USA Network |
| 1997 | Fast Track | צ'נדלר הצעיר | פרק: "Combustions" |
| 1998–1999 | אנימורפס (אנ') | ג'ייק ברנסון | תפקיד ראשי (2 עונות); 26 פרקים |
| 1999 | The City | טיילר | פרק: "Departures" |
| 1999 | Real Kids, Real Adventures | ארון הול | פרק: "Mountain Lion" |
| 1999 | At the Mercy of a Stranger | דני | סרט טלוויזיה של CBS |
| 1999 | Dear America: The Winter of Red Snow | בן ולנטיין | סרט טלוויזיה קצר של HBO |
| 2000 | ארץ: הקונפליקט האחרון | מקס | פרק: "Sanctuary" |
| 2000 | The Famous Jett Jackson | צ'ט | פרק: "What You Wish For" |
| 2000–2001 | In a Heartbeat | טיילר קונל | תפקיד ראשי; 20 פרקים |
| 2001 | Blackout | בן בכור | סרט טלוויזיה של CBS |
| 2001 | בגבולות המסתורין (אנ') | מוריס שוטוול | פרק: "Lion's Den" |
| 2002 | הצוערת קלי (אנ') | בראד ריגבי | סרט טלוויזיה של ערוץ דיסני |
| 2002–2004 | סמולוויל | אריק סאמרס | 2 פרקים |
| 2004 | אגדת ארץ-ים (אנ') | גד (אנ') | מיני-סדרה |
| 2005 | Terry | טרי פוקס | סרט טלוויזיה של CTV (אנ') גם מפיק בפועל |
| 2009 | Diverted | מייק סטיבן | סרט טלוויזיה של CBC Television (אנ') |
| 2009–2010 | צוות גיבורי העל (אנ') | אייסמן / בובי דרייק | דיבוב; 2 פרקים |
| 2010 | Bloodletting & Miraculous Cures | פיצ' | תפקיד ראשי; 8 פרקים גם מפיק בפועל |
| 2010 | פרינג' | ג'ושוע רוז | פרק: "Amber 31422" |
| 2013–2015 | המעקב | מייק ויטון | תפקיד ראשי (3 עונות); 45 פרקים |
| 2016 | Relationship Status | בן | סדרת רשת; 3 פרקים |
| 2016–2017 | תובעת על עקבים (אנ') | סם ספנסר | תפקיד ראשי; 13 פרקים |
| 2018 | S.W.A.T. | ליאם | פרק: "Day Off" |
| 2018–הווה | הטירון | ווסלי אוורס | תפקיד חוזר (עונות 2–1) תפקיד ראשי (עונה 3 ואילך); 67 פרקים |
| 2019 | Into the Dark | תומאס | פרק: "Culture Shock" |
| 2020 | הבנים | למפלייטר | 3 פרקים |
| 2022 | הטירון: סוכנת חדשה | ווסלי אוורס | פרק: "Standoff" |
פילמוגרפיה > משחקי וידאו

| שנה | משחק | תפקיד | הערות |
| --- | --- | --- | --- |
| 2019 | The Dark Pictures Anthology: Man of Medan | קונראד | דיבוב ולכידת תנועה |
אשמור ב-2010
ראש העיינשטיין / אינלונימוס

ראש העיינשטיין / אינלונימוס הוא אלבום הבכורה של הראפר רון נשר, האלבום יצא לאור ב-1 במאי 2018, על ידי חברת התקליטים יוניסל.
האלבום מכיל 24 רצועות, שמתחלקות לשני דיסקים. חלק הראשון נקרא "אינלונימוס", שכולל את השירים הגסים, והחלק השני נקרא "ראש העיינשטיין", שכולל את השירים הלא גסים. באלבום מתארחים אמנים כמו: ויק אוחנה, עומרי 69 סגל, מושיק עפיה, דנידין, ג'הבי, יפית אמון, וקייסי.
הערות שוליים

↑  עומרי 69 סגל, מוטי סימון, אלמוג לסרי, ויק אוחנה, ארז שפירא, גלעד מרקוביץ', ליאור אברמוב, ניב שטובי, גל שליו, דינמיקס, דיז אנד גוף
↑  ארז שפירא, קייסי, עומרי 69 סגל, בומרנג, מנגיסטו, ויק ו-Eagleeyegang
| רון נשר - סינגלים |
| --- | --- | --- |
| ראש העיינשטיין / אינלונימוס | "שיקסע" • "שלוקה" • "רק היום" • "ג'יני" • "בלאט" • "דלה דלה" • "גדי V" • "בייבי" • "משפט משיר" • "תן לי פה לייק" • "God הביא" • "לירזובתאל" • "דודוזר" • "א.ב.א" |  |
| סינגלים אחרים | "תן את הכסף" • "צ'אק נוריס" • "דוביגל" • "אם זה לא עובד" • "בא לה צינור" • "מאמאמאמי" • "דינדינאק" • "ש"ח • "ת.ח.ת" • "רומן עם תימני" • "רוצה את הכל" • "דברו עליי" • "שקיות של זבל" • "אני על זה" |  |
| השתתפות בסינגלים | "לא בא סתם" • "5 Mics" • "לא בכוונה" • "טאפש" • "חביבי" • "גאנג'ה פונאני" • "דף חדש" • "פותחת תיק" • "טיול של שבת" • "בא עלייך #קל" • "תחת אש" • "יום שישי את יודעת" • "לילה טוב" • "20 100 200" • "יומולדת" |  |
טיל קרקע-אוויר

MIM-104 פטריוט, מערכת הגנה אווירית מודרנית ומתקדמת
טיל קרקע־אוויר (בראשי תיבות: טק"א; באנגלית: Surface to Air Missile; בראשי תיבות: SAM) הוא שם כולל למערכות הגנה מפני כלי טיס, באמצעות שיגור טילים לעברם על ידי כוחות קרקעיים.
רקע

טיל נגד מטוסים (נ"מ) נולד כתוצאה מאילוצים היסטוריים שנוצרו בשל שיפור מתמיד במערך המוטס. במהלך מלחמת העולם השנייה, הנשק שהיה בשימוש על מנת להפיל כלי טיס מן הקרקע היו תותחים אוטומטיים. באותה העת, מעבר לכך שטכנולוגיית הטילים לא הייתה זמינה דיה, גם לא היה צורך בה, כיוון שהתותחים גברו על מהירות המטוסים ומיגונם. המצב השתנה לאחר המלחמה, כאשר התחיל עידן הסילון, מעטפת הביצועים של מטוסים גדלה, רום הטיסה עלה, המהירות גברה מאוד וגם הטווח. עקב כך נוצר הצורך במערכת שתתמודד עם מטוסים המצויים מחוץ לטווח הירי היעיל של תותחי הנ"מ.
כבר במלחמת העולם השנייה מדענים גרמניים החלו בפיתוח כלי טיס מונחי רדיו שיוכלו לפגוע במטרות אוויריות. בתקופת המלחמה הקרה, במקביל לעלייה ביכולות של מטוסי הקרב וההפצצה, שופרו מכ"מי הגילוי והעקיבה אחר מטוסים ושופרו יכולות החישוב שהן הכרחיות להנחיה של הטיל באופן שהספיק כבר בסוף שנות ה־50 של המאה ה־20 לפיתוח וייצור טילי קרקע־אוויר מבצעיים. במרוצת העשורים שופרו הטילים כך שיכלו ליירט מטרות קטנות יותר כגון רקטות וטילי קרקע־קרקע.
דוקטרינות הפעלה

יחידת טק"א יכולה להיות מופעלת בצורות שונות, אך יש כמה שיטות מקובלות להפעלתן:
הגנה מלאה – מדינות אשר מעריכות את כוחו האווירי של האויב בצורה גבוהה ומאידך מעריכות את יכולתן זו ברמה נמוכה, ישקיעו משאבים בהקמת קו נ"מ נייח על הגבולות המאוימים והוא מהווה את הכוח העיקרי להשגת עליונות אווירית. גישה כזו אימצו מדינות ערב בעבר, במיוחד בשנות ה־70 בתקופת מלחמת ההתשה ובמלחמת יום הכיפורים.
הגנה חלקית – באופן הפוך מהשיטה הראשונה, מדינות אשר מעריכות ברמה גבוהה את יכולותיהן האוויריות לעומת אויביהן, יפעילו כוחות נ"מ ברמה פחותה כאשר אלו אמורים לשמש כוח זמין לזמן הקצר שבין הופעת האיום לבין הגעת הכוחות המוטסים. דוקטרינה זו מאומצת על ידי צה"ל, אשר מערך הנ"מ בו מצומצם לעומת מערך המטוסים הגדול.
הגנה אזורית – כיום, בעידן בו האיום לא נובע רק מחדירה של כלי טיס מאוישים, אלא גם מטילי קרקע־קרקע, רקטות או חימוש מונחה אחר, נולדו מערכות יירוט שנועדו להגן על סביבתן והן מהוות "חגורות הגנה" לאותם אזורים מאוימים. מערכות כמו חץ 2 וכיפת ברזל, ליירוט רקטות וטילים פועלות בצורה זו.
טקטיקת ההגנה > הגנה ניידת

קיימות מערכות טילי נ"מ ניידות, שתפקידן לשמש כחגורת הגנה צרה על מתקנים אסטרטגיים כמו מבני שלטון, מפקדות, שדות תעופה או מתקני גרעין. מערכות מסוג זה מיוצרות גם במערב וגם במזרח ואליהן משתייכים טילי הכתף וטילים גדולים יותר הניצבים על משגרים ניידים.
טקטיקת ההגנה > הגנה ניידת > מאפייני מערכת מרכזיים

גם כאשר מדברים על טילי כתף כמו FIM-92 סטינגר או 9K32 סטרלה־2 וגם כאשר מדברים על טילים גדולים יותר דוגמת ה־MIM-72 צ'פרל או ה־SA-9, עקרון הפעלתם הוא שיש מכ"ם עקיבה (לאו דווקא ייעודי של המערכת) שמטרתו לחפש את כלי הטיס. המכ"ם מעביר בקשר את המיקום (הכיוון והמרחק) של כלי הטיס והסוללות פונות לסריקה ויירוט. בסוללות חדישות יותר שנבנו בשנות ה־90 יש אפשרות למכ"ם הגילוי להזין נתונים למערכת השיגור של הטילים ובתוכה למכ"ם העקיבה וכך נפתר הצורך בדיווחי קשר והמידע זורם באופן אלקטרוני. בכך, מערכות הנ"מ הקטנות כמעט שלא מאבדות מניידותן, אך מעלות את כושר היירוט שלהן.
טקטיקת ההגנה > הגנה ניידת > פריסה

במקרה של טילי כתף יש שתי אפשרויות, האחת היא שחיילים יישאו על גבם טילים ויתקדמו עם הכוחות הלוחמים (כמו שריון וחי"ר), או שירכיבו מעין סוללה שמטרתה להגן למשל על מתקן אסטרטגי מסוים או גבול סטטי.
טקטיקת ההגנה > הגנה נייחת

הגנה נייחת נגד מטוסים נעשית בדרך כלל כשמירה על קווים ארוכים יחסית ולא על מתקנים קטנים. למערכות הנ"מ הגדולות יש טווח גדול בדרך כלל והן לא מתניידות בקלות, אף על פי שיש שיפור כל הזמן גם בתחום זה. אל קבוצה זו משתייכות מערכות כמו MIM-104 פטריוט ו־MIM-23 Hawk האמריקאיות או ה־S-300 וה־S-400 הרוסיות.
בשנים האחרונות הפכו מערכות הנ"מ הגדולות לניידות יותר ואף מסוגלות לדלג בין אתרי שיגור ולהתמקם באתר חדש בזמן קצר יחסית, אך עדיין המערכות הקומפקטיות המשתייכות לקטגוריה הקודמת ניידות הרבה יותר.
טקטיקת ההגנה > הגנה נייחת > מאפייני מערכת מרכזיים

לכל מערכת טילי קרקע אוויר מסיבית, בין אם היא ממוקמת על משגרים ניידים, קבועים או ימיים (המשוגרים מפלטפורמות של אוניות), יש מרכיבים משותפים:
מכ"ם גילוי ועקיבה – לעיתים מחולקים לשני מכ"מים שונים כמו במערכת ההוק או ביחידה אחת כמו אצל הפטריוט. המכ"מים שולחים אותות לחלל האוויר, וכאשר האותות נתקלים בעצם הם חוזרים למכ"ם ומראים לו היכן כלי הטיס נמצא, לאיזה כיוון הוא טס ואת מהירותו.
קרון או חדר בקרה – בו יושבים המפעילים המפקחים על פעילות המערכת, ורשאים לשגר טיל על איום מתקרב.
משגר – מתקן עליו מוצבים הטילים. מקושר (באופן חוטי או אלחוטי) למרכז הבקרה שמעביר לו פקודות שיגור, צידוד או הגבהה.
טיל – הטילים של מערכות היירוט הגדולות שונים מאוד מהטילים של המערכות הניידות. הטילים גדולים יותר, בעלי מהירות גבוהה יותר, טווח ורום טיסה גדולים יותר ובעלי ראש קרב גדול יותר. בנוסף, לרוב מצוידים בראש ביות מונחה מכ"ם.
טקטיקת ההגנה > הגנה נייחת > פריסה

מערכות יירוט גדולות יהיו מחולקות בדרך כלל לסוללות כאשר בכל סוללה יש מספר משגרים. הסוללות יהוו חלק מגדוד נ"מ שיכיל 3–4 סוללות ואשר במערכות נ"מ מסוימות, לאותו הגדוד יהיה מרכז בקרה גדודי. במקרה בו לצבא יש כוחות נ"מ גדולים, אפשרי שיחידות יתאגדו לחטיבה ואף לדיוויזיה (כפי שהיה למשל במצרים בראשית שנות ה־70 של המאה ה־20).
טילים נגד טילים

בשני העשורים האחרונים ישנה התעסקות מואצת בבנייה ופיתוח של מערכות ליירוט כלי טיס שאינם מטוסים, כמו טילים ורקטות. הסיבה שטילי נ"מ קונבנציונליים מתקשים בהפלת טילים, היא משום ששטח החיתוך המכ"מי של הטילים הוא קטן יחסית, מה שמקשה על גילויים ובנוסף מהירויותיהם גבוהות הרבה משל מטוסים וטילי הנ"מ הרגילים לא מיועדים להתמודד מול איום כזה.
כבר בשנות ה־80 של המאה ה־20 הגה נשיא ארצות הברית רונלד רייגן את הרעיון של מלחמת הכוכבים, אשר לפיו, ארצות הברית וברית המועצות יפתחו טילים שיוכלו ליירט טילים גרעיניים בין־יבשתיים. בפועל עד 2007, לא היו לשתי המעצמות, לא לארצות הברית ובטח לא לרוסיה (ברית המועצות התפרקה שני עשורים קודם לכן) מערכות יעילות ליירוט טילים. ישראל הייתה המדינה היחידה שכבר משנת 2003 הפעילה כוח סדיר ליירוט טילים במסגרת מערכת החץ.
העשור הראשון של המאה ה-21 התאפיין בצמיחה מהירה ומשמעותית של כוחות ההגנה האווירית מפני טילים, הדבר התרחש בארצות הברית מההבנה שיותר קל לאויביה להשתמש בנשק תלול־מסלול (רקטות, טילים) מאשר בשריון או במטוסי קרב. בעקבות האיום הגרעיני הגובר ממדינות "סוררות" כמו קוריאה הצפונית או איראן, החליטה ארצות הברית ב־2002 לבטל את האמנה על איסור הייצור של טילים נגד טילים (ABM TREATY), דוגמאות למערכות יירוט:
ארצות הברית הגנה מרחבית בגובה רב (THAAD).
ארצות הברית מערכת יירוט טילים AEGIS באמצעות מיירטי SM-3.
ישראל מערכת החץ – פיתוח ישראלי במימון אמריקאי־ישראלי, כיום מערכת החץ 2 היא מבצעית ואף רשמה הפלה של טיל S-200 בנוסף לטילי קרקע-קרקע ששיגרו החות'ים.
ישראל החץ 3 היא מערכת הגנה אווירית ישראלית שייעודה הוא יירוט טילים גרעיניים מחוץ לאטמוספירה. המערכת רשמה טבילת אש מבצעית במלחמת חרבות ברזל והפילה טילים בליסטיים רבים ששיגרו החות'ים והאיראנים על ישראל.
טילים נגד רקטות

בעקבות האיום הגובר על ישראל שמתבטא בשיגורי רקטות קצרות טווח מרצועת עזה ובשיגורי רקטות קצרות וארוכות טווח מגבול לבנון, החליטה ממשלת ישראל לספק מענה לבעיה. במסגרת זו פותחו שתי מערכות נשק:
ישראל כיפת ברזל היא מערכת הגנה אווירית טקטית שייעודה הוא הגנה מרחבית על תשתיות צבאיות ואזרחיות ואף על ערים שלמות מפני ארטילריה רקטית, פצמ"רים וכלי טיס מנמיכי טוס. המערכת פותחה בישראל וזכתה להצלחה חסרת תקדים מאז שהפכה למבצעית ב־2011.
ישראל קלע דוד – מערכת שייעודה ליירט רקטות וטילים לטווחים בינוניים, וגם ליירט כלי טיס וטילי שיוט. המערכת רשמה טבילת אש מבצעית במבצע מגן וחץ ומאז הפילה רקטות ארוכות טווח רבות ששיגרו חמאס וחזבאללה.
ראו גם

נשק מונחה
נ"מ
טיל אוויר־קרקע
רשימת טילי קרקע־אוויר, לפי כינוי נאט"ו מופיעה בקישור שלהלן: List of NATO reporting names for surface-to-air missiles
פיתוח המענה לטילי הקרקע-אוויר ולתקיפת שדות תעופה ממלחמת ההתשה למלחמת יום הכיפורים, 1970-1973, באתר צה"ל, 15 בנובמבר 2021
החץ – מערכת הגנה מפני טילים בליסטיים שפותחה בישראל
מות ארתור

| --- | --- |

מהדורה מאוירת שהודפסה על ידי ג'וזף מלבי דנט ב-1893
 The Tale of King Arthur 
 מידע כללי
 מאת:  תומאס מלורי 
 שפת המקור:  אנגלית תיכונה 
 סוגה:  רומן אבירים, רומנסה ארתוריאנית 
 מקום התרחשות:  אנגליה, קמלוט 
 הוצאה
 תאריך הוצאה:  1485 
 
עמוד מתוך כתב היד של וינצ'סטר
מות ארתור (le morte Darthur) הוא אוסף קאנוני של סיפורי המלך ארתור ואבירי השולחן העגול שנכתב במאה ה-15 על ידי תומאס מלורי.
כתיבה

מקובל לזהות את כותב הספר, סר תומאס מלורי, עם סר תומאס מלורי מווריקשייר, אולם הזיהוי שנוי במחלוקת. סר מלורי מווריקשייר היה אביר שלחם במלחמת מאה השנים והיה חבר בבית הנבחרים הבריטי. הוא בילה זמן רב בבתי כלא בשל מגוון פשעים, כולל גניבת בקר, אונס, שוד מנזר וניסיון לארוב לדוכס מבקינגהאם. חלקים מהספר נכתבו על ידי מלורי בזמן ששהה בכלא. הוא השלים את כתיבת הספר בערך ב-1470.
מלורי אסף את סיפוריו ממקורות מגוונים באנגלית ובצרפתית, כגון הפרוזה הצרפתית "מחזור הוולגטה" והפואמה האנגלית "Alliterative Morte Arthure" (אנ') המתארת את מלחמתו של ארתור בקיסר רומאי. חלקים מעטים מהספר, בעיקר סיפורו של גארת', הם פרי עטו של מלורי עצמו. בשונה מהטקסטים עליהם התבסס, כתב מלורי באופן כרונולוגי ויצר לראשונה חוט עלילה ליניארי, מלידתו של ארתור עד מותו. לרוב הוא הציג את הסיפורים ללא עוררין, בשפה פשוטה ועובדתית.